ժամկետ։ Ընդ որում , եթե սույն հրավերի 1- ին մասի 11.4 կետի 2- րդ ենթակետով սահմանված ժամկետում ներկայացված բողոքը չի բավարարել Օրենքի 50- րդ հոդվածի պահանջները , ապա սույն կետով սահմանված ժամկետում շտկված և խորհուրդ ներկայացված բողոքը համարվում է սահմանված ժամկետում ներկայացված : 11.8 Օրենքի 50- րդ հոդվածի պահանջներին համապատասխան՝ բողոք ստանալուն հաջորդող երկու աշխատանքային օրվա ընթացքում խորհուրդը դիմում է պատվիրատուին ` տվյալ բողոքի վերաբերյալ որոշում կայացնելու համար անհրաժեշտ բոլոր փաստաթղթերը խորհուրդ ներկայացնելու պահանջով : Սույն կետում նշված փաստաթղթերը պատվիրատուն խորհուրդ ներկայացնում է նման պահանջ ստանալու օրվանից հաշված երկու աշխատանքային օրվա ընթացքում : 11.9 Բողոքի վերաբերյալ որոշումները կայացվում են այնպիսի ընթացակարգով , որի համաձայն բողոքը ներկայացրած անձը, պատվիրատուն և ներգրավված բոլոր կողմերն իրավունք ունենան ներկա լինելու խորհրդի նիստերին ևներկայացնելու իրենց տեսակետները։ 11.10 Բողոքի վերաբերյալ գրավոր որոշումը , որը ներառում է նաև որոշման հիմնավորումը , ընդունվում և հրապարակվում է բողոքը ստանալու օրվանից ոչ ուշ , քան 20 օրացուցային օրվա ընթացքում։ Խորհրդի պատճառաբանված որոշմամբ սույն կետով նախատեսված ժամկետը կարող է երկարաձգվել մեկ անգամ ` մինչև 10 օրացուցային օրով : Խորհրդի որոշումն իրավապարտադիր է։ 11.11 Խորհուրդը ` 1) իրավունք ունի պատվիրատուի և հանձնաժողովի գործողությունների կամ անգործության վերաբերյալ ընդունելու հետևյալ որոշումները . ա . արգելելու կատարել որոշակի գործողություններ և ընդունել որոշումներ , բ . պարտավորեցնելու ընդունել համապատասխան որոշումներ , ներառյալ՝ չկայացած հայտարարելու գնման ընթացակարգը , բացառությամբ պայմանագիրըանվավեր ճանաչելու մասին որոշման , գ . փոփոխելու ընդունված որոշումները . 2) որոշում է կայացնում մասնակցին գնումների գործընթացին մասնակցելու իրավունք չունեցող մասնակիցների ցուցակում ներառելու մասին . 3) հաշվառում է խորհրդի կողմից ընդունված որոշումները և դրանց կատարման նկատմամբ իրականացնում է հսկողություն : 11.12 Գնումների բողոքարկման խորհրդի կողմից բողոքը բավարարվելու դեպքում պատվիրատուն պատասխանատվություն է կրում բողոքը ներկայացրած անձին պատճառված և սահմանված կարգով հիմնավորված վնասի հատուցման համար։ 11.13 Բողոքի քննությունը բաց է հանրության համար , բացառությամբ պետական գաղտնիք պարունակող գնումների : Բողոքն ստանալու օրվանից հաշված՝ մեկ աշխատանքային օրվա ընթացքում , այդ մասին խորհուրդը հայտարարություն է հրապարակում տեղեկագրում : 11.14 Յուրաքանչյուր անձ , որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում , իրավունք ունի մասնակցելու բողոքարկման ընթացակարգին ` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք։ Օրենքի 50- րդ հոդվածի համաձայն ` բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից։ 11.15 Գնումների բողոքարկման խորհրդի որոշումն այն կայացնելու օրվան հաջորդող երեք աշխատանքային օրվա ընթացքում խորհուրդը հրապարակում է տեղեկագրում` նշելով հրապարակման ամսաթիվը։ 11.16 Յուրաքանչյուր անձ , որը շահագրգռված է կոնկրետ գործարքի կնքման հարցում , և որը վնասներ է կրել պատվիրատուի , հանձնաժողովի կամ գնումների բողոքարկման խորհրդի կատարած գործողության կամ անգործության հետևանքով , իրավունք ունի դատականկարգով պահանջելու վնասների փոխհատուցում։ 11.17 Գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը ` Օրենքի 50- րդ հոդվածի 9- րդ մասով և սույն հրավերի 11.13- րդ կետով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ : Խորհրդի որոշմամբ կասեցումը կարող է հանվել , եթե պատվիրատուի ներկայացրած հիմնավորումների համաձայն , հանրային կամ պաշտպանության և ազգային անվտանգության շահերից ելնելով , անհրաժեշտ է շարունակել գնման գործընթացը : Սույն կետով նախատեսված որոշումը խորհուրդը հրապարակում է տեղեկագրում ` այն կայացնելու օրվանից հաշված մեկ աշխատանքային օրվա ընթացքում :